### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 24. maj 2023 har vedtaget Magistratens foranstående indstilling af 15. maj 2023.

Inger Ravn fra Enhedslisten de Rød-Grønne ønskede en mindretalsudtalelse medsendt, denne blev eftersendt den 26. maj 2023.

Magistratsafdelingen for Teknik og Miljø udarbejder notat.

###

Offentlig fremlæggelse af forslag til Lokalplan nr. 1192, Boliger ved [adresse] og blok B3-B4 i [adresse] og tillæg nr. 139 til Kommuneplan 2017.

### Resume

Lokalplanområdet ligger ved [adresse] i [adresse] og omfatter de to eksisterende boligblokke B3 og B4. Området er ca. 1,9 ha i byzone og ejet af Brabrand Boligforening.

Baggrunden for lokalplanen er ejers ønske om at udvikle området med nye boliger. Lokalplanen giver mulighed for 18 rækkehuse i 2-3 etager og en etageboligbebyggelse i 4-5 etager med ca. 25 lejligheder. I alt 4.300 m² ny bebyggelse. De eksisterende blokke er 20.200 m², og den samlede bebyggelse udgør max. 26.000 m².

Målet med lokalplanen er øget bykvalitet og ”kvarters-dannelse” ved at bygge nye boliger langs Gudrunsvej. Ny bebyggelse i 2-5 etager, tegl og med grønne tage skal sikre variation og en nedskalering i forhold til blokkene. Ny beplantning og fælles opholdsarealer skal sikre et samlet bydelskvarter i menneskelig skala med et grønt præg.

Lokalplanen bidrager til at nå den lovbestemte målsætning i udviklingsplanen for [adresse] om max. 40 % almene familieboliger. Lokalplanen er i overensstemmelse med helhedsplanen for afdeling 4 Gellerupparken fase 1.

Lokalplanen er i overensstemmelse med Kommuneplan 2017. Der er dog udarbejdet et kommuneplantillæg for at ændre afgrænsninger og tilføje bebyggelsesregulerende bestemmelser.

### Beslutningspunkter

Det indstilles, at

Forslag til Lokalplan nr. 1192 og tillæg nr. 139 til Kommuneplan 2017 godkendes til offentlig fremlæggelse.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 15-05-2023

Gunhild Christensen: 6

Fremsendes til [adresse] med bemærkning, at Magistraten i mødet den 15. maj 2023 anbefaler, at byrådet tiltræder Magistratsafdelingen for Teknik og Miljøs indstilling af 3. maj 2023.

Rådmand Frank Jessen var forhindret i at deltage i sagens behandling.

Torben Simonsen og Richardt Larsen tog forbehold.